laion/Wikipedia-Exotic huggingface dataset:
וילהלם קמפאוזן

וילהלם קמפאוזן (גרמנית: Wilhelm Camphausen‏; 8 בפברואר 1818 – 18 ביוני 1885) היה צייר קרבות מבית הספר בדיסלדורף. קמפאוזן, נולד ביום מות אביו וילהלם קמפאוזן. הוא השלים את הכשרתו לציור אצל אלפרד רתל ונכנס לאקדמיה של דיסלדורף בשנת 1834. שירותו הצבאי, אותו השלים עם ההוסרים, עיצב את חייו העתידיים - הוא נשאר קשור לציור צבאי כל חייו. לאחר שסיים את כיתת המאסטר של דיסלדורף אצל וילהלם פרידריך שדו בשנת 1850, הוא צייר לראשונה סצינות קרב היסטוריות, שבלטו בשל עיצוב הפרטים הריאליסטי שלהן. הוא זכה לתהילה רבה בעקבות דיוקנאות הרכיבה של הקייזר וילהלם פרידריך השני. בשנת 1859 מונה קמפאוזן לפרופסור באקדמיה לאמנות. יחד עם גוסטב יאקוב קנטון, הנרי ריטר, רודולף יורדן, הנס גודה, רודולף פון נורמן ופרדריק ניקולאי ינסן, הקים קמפאוזן את הקבוצה הדמוקרטית והביקורתית מבחינה אקדמית בשנת 1844, ששמה מורכב מאותיותיהם הראשונות של החברים. קבוצה זו נחשבת כמבשרת אגודת האמנים מלקסטן, שנוסדה בשנת 1848, אליה השתייך. הוא לקח חלק פעיל, בהצגות התיאטרון ובפסטיבלים וכן בהפקת טיוטות לתלבושות וקישוטים. בשנת 1845 פרסמו קמפאוזן והנרי ריטר איורים של תשעה עשר ציירי דיסלדורף בסטודיו שלהם. קמפאוזן השתתף כצייר צבאי במלחמת צרפת–פרוסיה בשנת 1870/71. אחד מתלמידיו היה צייר הקרב הרמן דה בו. תלמידה נוספת הייתה אימוג'ן רובינסון מורל. הוריו של קמפאוזן היו וילהלם ( 1781- 1818) ואליז ( 1790- 1869) קמפאוזן. וילהלם קמפהאוזן התחתן ב־1844 לאנטוניה גבריאלה שרלוט נימאייר (1824–1893), בתו של הרופא קרל אדוארד נימאייר (1792–1838), נכדתו של התאולוג והפוליטיקאי אוגוסט הרמן נימאייר. אחותה מריאן וילהלמין נימאייר-אימרמן-וולף (1819–1886) נישאה לסופר קרל לברכט אימרמן. ב־14 במאי 1848 נולדה בתם אליז אנה, שלימים התחתנה עם הצייר פרדיננד הופה. גם בנה קורט הופה-קמפאוזן הפך לצייר. הבן פליקס קמפהאוזן (1854–1910) למד באקדמיה לאמנות בדיסלדורף בין השנים 1872–1873. קרב מוהאץ' 1697 ביסמרק יוצא לעבר נפוליאון השלישי ביסמרק ונפוליאון השלישי מריה תרזה סוקרת משמר אוסטרי מדיה וקבצים בנושא וילהלם קמפאוזן בוויקישיתוף Chisholm, Hugh, ed. (1911). "Camphausen, Wilhelm". Encyclopædia Britannica. 5 (11th ed.). Cambridge University Press. p. 135. Claus Hermann de Boor (1848-1889), www.deboor.de Stadt-, land- und weltbekannte Vorfahren der Marianne Immermann, geborene Niemeyer., ernstfherbst.de
ארתור אלק

ארתור אלק (במקור פישר, בהונגרית: Elek Artúr; בודפשט, 8 בפברואר 1876 – בודפשט, 25 באפריל 1944) היה סופר, מתרגם, היסטוריון אמנות, מבקר אמנות, מרצה יהודי-הונגרי. בשמו המקורי נקרא כאמור פישר, המשפחה שינתה את שמה לאלק בשנת 1898. אחותו, יאנקה פישר/אלק (נפטרה בשנת 1938) היא אמו של הסופר והצייר ג'רג' רומאן. ארתור אלק נולד במשפחה יהודית כבנם של שמואל פישר ושל אידה רוט. הוא סיים את לימודיו באוניברסיטה בפקולטה למדעי הרוח באוניברסיטת בודפשט לימים אוניברסיטת אטווש לוראנד. בתחילת דרכו עסק בכתיבת יומני מסע ובתרגום ספרותי. משנת 1908 במשך עשרות שנים עבד בעיתון הערב הליברלי "העיתון" (Az Újság). הוא עבד גם בכתבי עת לביקורת ספרות ואמנות וביקורותיו ומחקריו הופיעו בין היתר ב"גאונות ההונגרית" (Magyar Géniusz) ועוד רבים אחרים. הוא היה כתב בכיר בכתב העת הספרותי החשוב ניוגט מיום הקמת העיתון ועד סגירתו. בין השנים 1916–1919 לימד היסטוריה תרבותית במכללה לאמנות שימושית. המחקר הספרותי הגדול הראשון שלו עסק באדגר אלן פו (1910). בשנה שלאחר מכן הוא חיבר אנתולוגיה בשם משוררים הונגרים חדשים, ואז פרסם את כרך הסיפורים הקצר הראשון - והיחיד בחייו, "הצעידה במסיכה" (1912). הוא תרגם יצירות מאת אדמונדו דה אמיצ'יס, אלפונס דודה וגוטפריד קלר, בין היתר. מחקריו העיקריים באמנות יפה כוללים את יצירותיהם של הצייר יאנוש נאג' באלוג (1922), הצייר והמאייר דז'ה פיי (1929) ואמן הספרים לאסלו רייטר (1943). רוב כתביו היו מאמריו וביקורותיו האמנותיות בסגנון משובח שסיפקו ניתוחים מעמיקים. סיפוריו הקצרים התאפיינו באווירה ומצב רוח אימפרסיוניסטים ובנימה לירית. אף על פי שהוא המיר את דתו לנצרות, הוא נפגע מהחוקים האנטי יהודיים לפיהם הוגדר כיהודי (החוק היהודי השני והחוק היהודי השלישי) ואלה שללו את כל זכויותיו האזרחיות ופסלו את זכותו להתפרנס. בשנת 1944, לאחר פלישת הכוחות הגרמניים להונגריה (מבצע מרגרטה) נאלץ לענוד טלאי צהוב והחליט לשים קץ לחייו. אדגר אלן פו (שני מחקרים, 1910) אנתולוגיה לירית של משוררים הונגרים חדשים. 1890–1910; 1911 הצעידה במסיכה (סיפור קצר, 1913) חייו ואמנותו של יאנוש נאג' באלוג (1874–1919). לזכרו של צייר שחי באלמוניות ; עורך ארתור אלק; 1922. באינטרנט שלושה דורות של אמנים (1925) ציור הרנסאנס (1927) ד'ה פיי, הצייר והמאייר (1929) ארווין ליבל (1895–1927). חייו ואומנותו של צייר ופסל שחי באלמוניות (1935) קו השקמה (סיפורים נבחרים עם מבוא מאת מיקלוש ויידה, 1959) ארתור אלק על מיהאי באביץ'. מכתבים, מחקרים; אוסף, הערה 1984 (פרסומי התיכון המקצועי של ענף הדפוס) מכתבי לאיוש פילפ לארתור אלק; הערה קטלין פילפ; 1990 אמנים ואוהבי אמנות. כתבי אמנות נבחרים; מכון המחקר לתולדות האמנות של האקדמיה ההונגרית למדעים, 1996 מיהו מי בספרות ההונגרית? ספרי מאגר מסת"ב 963-8607-10-6 לקסיקון ביוגרפי הונגרי. ארתור אלק תולדות הספרות ההונגרית. ארתור אלק הניוגט בן 100 שנה לקסיקון יהודי הונגרי. ארתור אלק מקוון מחברי הניוגט האות, "E" רשימת כתביו שפורסמו בניוגט ארתור אלק, מוזיאון הביבליוגרפיה לאמנויות יפות, 15 ביוני 2014 מריאנה ד. בירנבאום: הקריירה של ארתור אלק, 1969 (חוברות היסטוריה ספרותית) מדיה וקבצים בנושא ארתור אלק בוויקישיתוף כתבי ארתור אלק בפרויקט גוטנברג (באנגלית) Halálesete bejegyezve a Budapest I. kerületi állami halotti anyakönyv 47/1944. folyószáma alatt S. Nagy Katalin (2006). Emlékkavicsok. Holocaust a magyar képzőművészetben 1938–1945. Budapest: Glória Kiadó. p. 224. ISBN 963-9283-99-1.
ציפור על תיל

ציפור על תיל (באנגלית: Bird on a Wire) הוא סרט פעולה אמריקאי משנת 1990 בבימויו של ג'ון בדהאם, עם מל גיבסון וגולדי הון בתפקידים הראשיים. שם הסרט הוא בהשראת שירו המפורסם של לאונרד כהן "ציפור על תיל" המושמע ומושר במהלך העלילה. חלק גדול מהסרט צולם בקולומביה הבריטית, בעיקר בוונקובר ובוויקטוריה. גבר שעזר להרשיע סוכן FBI, מקבל זהות חדשה. אחרי 15 שנה הוא נאלץ להימלט כשעולים על עקבותיו, וכשסוכנים שחברו לאנשי פשע מנסים ללכוד אותו. הסרט התקבל בביקורות מעורבות אך זכה להצלחה מסחרית. יוג'ין סורנסטון (דייוויד קאראדין), סוכן לשעבר של המנהל לאכיפת הסמים משתחרר לאחר 15 שנות מאסר על הברחת סמים. בחוץ מחכה לו חברו, דיגס (ביל דיוק) שהצליח להתחמק מתפיסה. מטרתם היא למצוא ולחסל את ריק ג'רמין (מל גיבסון) שהסגיר אותו ונמצא מאז בתוכנית להגנת עדים. ריק החליף כתובות, שמות ועבודות שונות. כעת הוא עובד בשם בדוי בתחנת דלק ומוסך בדטרויט. ארוסתו לשעבר, מריאן גרייבס (גולדי הון) היא כעת עורכת דין מצליחה ועשירה. היא מזהה אותו בתחנת הדלק אבל הוא מכחיש. ריק מתקשר לאיש הקשר האחראי שלו בFBI, לו בירד (ג'ף קורי), אך מתברר לו שהוא הוחלף בג'ואי ויברן (סטפן טובולסקי). ריק מספר לוויברן על חששוויו שהתגלה אבל אינו יודע שוויברן הוא סוכן מושחת שמשתף פעולה עם הפושעים. ויברן מעתיק את פרטיו של ריק על תקליטון ומוחק אותו מתכנת הגנת העדים. בלילה מגיעה מריאן לתחנת הדלק כדי להשקיף על ריק ובאותו רגע מגיעים סורנסון ודיגס לחסל אותו. הוא מצליח להימלט למכוניתה של מריאן אך הפושעים הורגים את בעל התחנה ומעלים אותה באש. מכאן מתחיל מרדף של הפושעים אחרי ריק ומריאן שמצטרפת אליהם המשטרה לאחר שהפושעים האשימו את ריק ברצח בעל התחנה ובהעלתה באש. מטרתו של ריק היא להגיע לביתו של לו בירד כדי להוכיח את חפותו. בדרך הוא מגיע לסלון היופי בו עבד ומצליח לקבל את פנקס הכתובות שהשאיר. המשטרה רודפת אחרים בסמטאות הרובע הסיני כשהם רכובים על אופנוע. לבסוף הם מגיעים לחווה של הווטרינרית רייצ'ל וארני (ג'ואן סאברנס), שם עבד ריק בעבר ורייצ'ל שולפת קליע מישבנו. הסוכן ויברן מוסר את פרטי המקום לפושעים והם שולחים הליקופטר לחסל אותם. ברגע האחרון מצליח ריק להתניע מטוס קל ושניהם עולים עליו. מתפתח מרדף בין המטוס להליקופטר שבסופו מתנגש ריק קלות ברוטור של ההליקופטר שצונח ועולה בלהבות. לבסוף מגיעים ריק ומריאן לביתו של לו בירד אבל מתברר להם שהוא לוקה במחלת אלצהיימר ולא זוכר דבר. בירד מייעץ להם להסתתר בגן החיות. ריק שעבד שם בעבר מצליח לחדור לגן ובעקבותיו סורנסון, דיגס וויברן. מתפתח מרדף עוצר נשימה שבסופו דיגס נטרף על ידי אריות, ויברן נטרף על ידי תנינים וסורנסון נטרף על ידי טיגריסים. ריק ומריאן משלימים זה עם זו ושטים ביאכטה לאיים הקריביים עם תוכנית להתחתן ולהקים משפחה. "ציפור על תיל", במסד הנתונים הקולנועיים IMDb (באנגלית) "ציפור על תיל", באתר נטפליקס "ציפור על תיל", באתר AllMovie (באנגלית) "ציפור על תיל", באתר Rotten Tomatoes (באנגלית) "ציפור על תיל", באתר Box Office Mojo (באנגלית) "ציפור על תיל", באתר Metacritic (באנגלית) "ציפור על תיל", באתר אידיבי "ציפור על תיל", במסד הנתונים הקולנועיים KinoPoisk (ברוסית) קדימון לציפור על תיל, באתר יוטיוב ציפור על תיל, באתר TCM
לובאספטונה

לובאספטונה (בהונגרית: Lovászpatona) הוא כפר במחוז וספרם שבמרכז הונגריה. כמו יישובים רבים באירופה גם בלובאספטונה מספר התושבים נמצא בירידה. כך, בשנת 1990 היה מספר התושבים 1,380 ובשנת 2020 רק 1,081 תושבים. בלובאספטונה חיו יהודים בתקופות זמן שונות. ובמקום קיים בית קברות יהודי. מדיה וקבצים בנושא לובאספטונה בוויקישיתוף אתר האינטרנט הרשמי של לובאספטונה (בהונגרית) נתוני הכפר באתר הלמ"ס ההונגרי בית הקברות היהודי בלובאספטונה מפקדי האוכלוסין של יהודי הונגריה, 1993
פורד מוסטנג מאך-אי

פורד מוסטאנג מאך-אי (באנגלית: Ford Mustang Mach-E) הוא קרוסאובר SUV חשמלי מתוצרת פורד, שהתחיל להימכר במהלך שנת 2021. זוהי המכונית החשמלית הראשונה מתוצרת החברה. במבחן הבטיחות שערך היורו NCAP קיבלה המוסטנג מאך-אי מקסימום של חמישה כוכבי בטיחות. חברת פורד הכריזה בחודש נובמבר 2019 על הדגם חשמלי שישא את הלוגו של סוס הפוני ואת השם של סדרת הפורד מוסטנג. המכונית בנויה על פלטפורמת GE1 ‏(Global Electrified 1) המבוססת על פלטפורמת C2 בה נעשה שימוש בדור הרביעי של פורד פוקוס. המוסטאנג מאך-אי מיוצרת עם מספר יחידות הנעה ורמות גימור שונות. רמת הגימור הבסיסית (סלקט) מגיעה עם הספק של 266 כוח סוס וטווח נסיעה ללא טעינה של 340 ק"מ. הגרסה המהודרת ביותר תקרא GT ותהיה בעלת הספק של 480 כוח סוס וטווח נסיעה ללא טעינה של 402 ק"מ. הרכבת המכונית מתבצעת במפעלי פורד במקסיקו, מתוך מטרה להגדיל את רווחי החברה על הדגם החשמלי. החברה שוקלת לייצר מכוניות גם בסין. בחודש יולי 2021 נכנס הרכב לספר השיאים של גינס לאחר שקבע שיא ליעילות טווח נסיעה חשמלי. שלושה נהגים השלימו נסיעה של 1,344 ק"מ, במהלכה עצר הרכב לשתי הטענות שארכו ביחד 45 דקות. מהירות הנסיעה הממוצעת הייתה 50 קמ"ש והנסיעה נמשכה כ-27 שעות מאך-אי 1400 חטיבת הביצועים בפורד, בשיתוף עם סדנת השיפורים RTR, הציגו ביולי 2020 גרסה ספורטיבית במיוחד של המאך-אי. במכונית יש שבעה מנועים חשמליים, ארבעה מאחור, שלושה מלפנים. הם מחוברים מכנית דרך גל הינע ודיפרנציאל מרכזי המאפשר חלוקת כוח משתנה והספק כולל של 1,400 כוח סוס. מדיה וקבצים בנושא פורד מוסטנג מאך-אי בוויקישיתוף אתר האינטרנט הרשמי של פורד מוסטנג מאך-אי (באנגלית) אתר האינטרנט הרשמי של פורד מוסטנג מאך-אי (באיטלקית) FIRST DRIVE: Ford Mustang Mach-E Review: Interior, Tech and Handling, סרטון בערוץ "טופ גיר", באתר יוטיוב cartube, מבחן ריסוק NCAP לאיוניק 5 החשמלית, יאריס קרוס ולטוסון החדש, באתר cartube It’s Official: Mustang Mach-E Is the Newest Member of the Mustang Family, Ford Media Center, 17 November 2019 Ford bets Mustang Mach-E will be the electric that actually makes a profit, Financial Post, 18 November 2019 1,344 ק"מ במהירות של 50 קמ"ש – המוסטנג החשמלי נכנס לספר השיאים של גינס, EV מגזין רכב חשמלי, 25 ביולי 2021 "Ford Mach-E Build and Price". www.ford.com (באנגלית). Ford. נבדק ב-22 במרץ 2020. {{cite web}}: (עזרה)תחזוקה - ציטוט: url-status (link) "2021 Ford Mustang Mach-E Technical Specifications" (PDF). ford.com. נבדק ב-6 בדצמבר 2020. {{cite web}}: (עזרה) "2021 Ford Mustang Mach-E". ford.com. נבדק ב-6 בדצמבר 2020. {{cite web}}: (עזרה) ניר בן זקן, מפלצת המהירות החשמלית של פורד, עם 1400 כ"ס נקיים לחלוטין, באתר ynet, 20 ביולי 2020
מגיארגנץ'

מגיארגנץ' (בהונגרית: Magyargencs) הוא כפר במחוז וספרם שבמרכז הונגריה. כמו יישובים רבים באירופה גם במגיארגנץ' מספר התושבים נמצא בירידה. כך, בשנת 1990 היה מספר התושבים 762 ובשנת 2020 רק 466 תושבים. במגיארגנץ' חיו יהודים בתקופות זמן שונות.לפי מפקד הקהילות תש"ד הקהילה העסיקה שוחט ובמקום לא היה רב. יהודים רבים מהכפר נרצחו בשואה פרופ' יעקב כ"ץ - חתן פרס ישראל שנולד במגיארגנץ. מאג'אר-גאנץ', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 198. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) אתר האינטרנט הרשמי של מגיארגנץ' (בהונגרית) מדיה וקבצים בנושא מגיארגנץ' בוויקישיתוף נתוני הכפר באתר הלמ"ס ההונגרי יהודי מגיארגנץ' שנרצחו בשואה באתר יד ושם מפקדי האוכלוסין של יהודי הונגריה, 1993
יאיר ורטהיימר

יאיר ורטהיימר (נולד ב-3 בנובמבר 1955) הוא טניסאי עבר ישראלי. אלוף ישראל בטניס (1976) וחבר נבחרת ישראל, ייצג את ישראל במשחקי אסיה (טהראן 1974) וזכה במדליית הזהב בזוגות מעורבים ביחד עם פאולינה פלד. במשחקי אסיה שנערכו בטהראן, איראן בספטמבר אותה שנה זכה ורטהיימר במדליית זהב בטורניר לזוגות מעורבים ביחד עם פאולינה פלד לאחר שצמד הטניסאים מסין לא התייצב למשחק הגמר. בכינוס הפועל העשירי שנערך בתל אביב במאי 1975 זכה ורטהיימר בשתי מדליות, זהב וכסף. מדליית זהב בטורניר זוגות גברים ביחד עם יוסף שטבהולץ לאחר ניצחון במשחק הגמר ב-3 מערכות. מדליית כסף בגברים לאחר שהפסיד במשחק הגמר ליהושע שלם בשתי מערכות (7-5, 6-4). באליפות ישראל שנערכה בשנת 1976 זכה ורטהיימר בתואר לגברים. בשנת 1978 מלגת לימודים והחל ללמוד מנהל עסקים באוניברסיטת קליפורניה בברקלי בארצות הברית ושם שיחק בקבוצת הטניס של האוניברסיטה. ורטהיימר החל להשתתף בנבחרת גביע דייוויס של ישראל בשנת 1972 ושיחק עד לשנת 1980. הוא השתתף ב-12 טורנירים ובמאזנו 6 ניצחונות ו-4 הפסדים ביחידים ו-5 ניצחונות ו-6 הפסדים בזוגות ובסך הכל 11 ניצחונות ו-10 הפסדים. השתתף בתחרויות סניורים שנערכו בישראל, במשך שנים רבות. ורטהיימר חזר לישראל בסיום לימודיו בארצות הברית ועבד במשך כשנתיים כמאמן ראשי באקדמיית הטניס שהוקמה במרכז לטניס ברמת השרון. הוא סיים את לימודיו לתואר שני באוניברסיטת תל אביב. ורטהיימר עוסק בתחום שוק ההון והפיננסים. יאיר ורטהיימר, באתר ה-ATP יאיר ורטהיימר, באתר ה-ITF יאיר ורטהיימר, באתר גביע דייוויס איפה הוא היום: יאיר ורטהיימר, באתר איגוד הטניס בישראל יהושע שלם זכה ביחדים וורטהיימר ושטבהולץ - בזוגות, דבר, 10 במאי 1975
קרחון ג'פרז

קרחון ג'פרז או קרחון ג'פרס (באנגלית: Jeffers Glacier) הוא קרחון הממוקם ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. הקרחון ממוקם 4 קילומטרים דרומית-מזרחית להר אולימפוס. מוצאו של הקרחון בקיר ראשי של קרקס קרחוני, בגובה של 1,800 מטרים מעל פני הים. אורכו של הקרחון 0.56 קילומטרים. גובהו הממוצע של הקרחון 1,724 מטרים מעל פני הים. הקרחון זורם לכיוון דרום, ויורד לגובה של 1,500 מטרים מעל פני הים. בשפכו של הקרחון מצוי מפל קרח. מי הקרחון הנמסים זורמים לנהר קוויטס. שמו של הקרחון ניתן לו על ידי ועדת השמות הגאוגרפיים של ארצות הברית, בהמלצת שירות היערות של ארצות הברית. הקרחון נקרא על שם הצלם ג'וזף ג'פרז (Joseph Jeffers), תושב העיר אולימפיה הסמוכה, שטיפס על הקרחון עם בנו, ונפל לתוך בקע קרחוני בסמוך למיקום הקרחון, ב-24 באוגוסט 1924. • United States Geographic Board, Decisions of the United States Geographic Board • Olympic Mountain Rescue, Olympic Mountains: A Climbing Guide' P 182 קרחון ג'פרז באתר הסקר הגאולוגי של ארצות הברית מפה טופוגרפית של אזור קרחון ג'פרז מפת אזור קרחון ג'פרז תצלום לוויין של אזור קרחון ג'פרז קורות חייו של ג'וזף ג'פרז גאזט השמות הגאוגרפיים הרשמי של ארצות הברית מידע גאוגרפי מידע גאוגרפי לפי מקור אחר הגובה הממוצע הוא 1,600 מטרים מעל פני הים ראו ב"לקריאה נוספת" בספר "Decisions of the United States Geographic Board" קורות חייו של ג'פרז
הנרי ריטר

הנרי ריטר (בגרמנית: Henry Ritter‏; 24 במאי 1816 – 21 בדצמבר 1853) היה צייר ומאייר גרמני יליד קנדה. אביו היה קצין בהנובר, עבד עם הצבא הבריטי, ואמו הייתה אנגליה. בגיל צעיר הוא התגורר אצל דודו בהמבורג, שם שימש חניך בעסקי מסחר. לאחר 1832 הוא קיבל את שיעורי האמנות הראשונים שלו מהיינריך ייקוב אלדנאת' ופרידריך קרל גרוגר. בין השנים 1836 עד 1847 הוא היה סטודנט באוניברסיטת דיסלדורף בשיעורים של קרל פרדיננד זון, וילהלם פרידריך שדו. בשבע השנים האחרונות שלו שם, הוא היה חבר בכיתת המאסטר והיה לו סטודיו משלו באקדמיה. אולם, המשפיעים ביותר עליו היו השיעורים הפרטיים שלמד ב־1837 וב־1838 מרודולף יורדן, שלקח אותו לנסיעות בים הצפוני, הפך לחברו ולימד אותו גישה אתנוגרפית לציור. בשנת 1842 נישא לבתו של בעל קרקע מבון. עקב מחלה שאובחנה כ"קדחת עצבים" הוא עבר למוסד ליד זיגבורג. הוא חזר לדיסלדורף בשנת 1852 ונפטר שם בשנה שלאחר מכן. יצירותיו שנותרו השתמרו על ידי פרדיננד פגרלין, שהתחתן עם גיסתו והשתלט על הסטודיו שלו. הוא אולי היה ידוע יותר כמאייר מאשר צייר. משנת 1847 הוא היה תורם קבוע למגזין "דיסלדורפור מונאטפטה" הסאטירי. בשנת 1849 פרסם סאטירה על המהפכה האחרונה ונושא האיחוד הגרמני. מבוסס על ספר הילדים Struwwelpeter. בין השנים 1851–1853 הוא סיפק רישומים לאלבומים שפרסם ולפגנג מולר פון קוניגסוינטר. בין איורי הספרים הבולטים שלו הם אלה של וושינגטון אירווינג. חוף מבריחים הדרשה רברבן סופר אנגלים מדיה וקבצים בנושא הנרי ריטר בוויקישיתוף Historische Commission bei der königl. Akademie der Wissenschaften, Allgemeine Deutsche Biographie, Bd. 28, 1., München/Leipzig: Duncker & Humblot, 1889, Allgemeine Deutsche Biographie, עמ' 674 Peck, H. T.; Colby, F. M., eds, Ritter, Henry, The New International Encyclopædia
פייר-לואי דיטש

פייר לואי דיטש (בצרפתית: Pierre-Louis-Philippe Dietsch, גם Dietch, Dietzch, Dietz; ‏17 במרץ 1808 – 20 בפברואר 1865) היה מלחין ומנצח צרפתי, הזכור אולי בעיקר הודות לאווה מריה, המופיע בקבצים רבים, שהוא עיבוד חופשי למדי מן המדריגל בשלושה קולות של יאקוב ארקאדלט, Nous voyons que les hommes. דיטש נולד בדיז'ון. לדברי פרנסואה-ז'וזף פטי, דיטש היה נער מקהלה בקתדרלה של דיז'ון ומשנת 1822 למד במכון המלכותי למוזיקה קלאסית ודתית של אלכסנדר-אטיין שורון בפריז. ב-1830 נכנס דיטש לקונסרבטואר של פריז ולמד אצל אנטון רייכה. הוא למד נגינה בקונטרבס, שעליה קיבל פרס ראשון בוקנסרבטואר, וכן קונטרפונקט (אצל רייכה). בהמשך, כשנוסד האקול נידרמאייר (ממשיכו של מכון שורון) ב-1853, דיטש לימד שם הרמוניה, קונטרפונקט ופוגה, במשרה שבה החזיק עד מותו. דיטש הלחין מוזיקה כנסייתית ואף אופרה, "Le Vaisseau fantôme, ou Le Maudit des mers" ("ספינת הרפאים, או המקוללים של הים"), שהוצגה לראשונה ב-9 בנובמבר 1842 באופרה הלאומית של פריז. הלברית מאת פול פושה וה. רוואל התבססה על "שודד הים" מאת וולטר סקוט וכן על "ספינת הרפאים" של קפטן מרייאט ומקורות אחרים, אם ריכרד וגנר חשב שהיא מבוססת על עלילת ההולנדי המעופף שלו, שהוא אך זה מכר לאופרה של פריז. הדמיון בין האופרה שלו דיטש לזו של וגנר קלוש, אף כי טענתו של וגנר חוזרת ומושמעת לעיתים תכופות. ברליוז סבר, ש"ספינת הרפאים" קודרת מדי, אבל מבקרים אחרים נטו יותר לצד החיוב. בשנת 1840,התמנה דיטש למנצח מקהלה במקהלה הלאומית של פריז בהמלצת רוסיני. הוא החליף את ז'יראר כמנצח האופרה בשנת 1860, אך לא הצליח להימנע מהתנגשויות עם גדולי המלחינים של זמנו: וגנר האשים אותו בכישלון הצגת הבכורה של טנהויזר באופרה של פריז ב-1861 (אולי שלא בצדק, כיון שווגנר היה מעורב במידה רבה ב-164 החזרות) וב-1863 התפטר דיטש על רקע סכסוך עם ג'וזפה ורדי בעיצומן של החזרות על ערבית סיציליאנית. דיטש מת בפריז בגיל 56. יצירתו הנדעת ביותר של דיטש היא אולי ה"אווה מריה" שהציג בשנת 1842 וייחס למלחין תקופת הרנסאנס הפרנקו-פלמי יאקוב ארקאדלט. דיטש הציג את היצירה כתגלית של "אווה מריה" לארבעה קולות מאת ארקאדלט, כשלמעשה היה זה עיבוד של דיטש עצמו לשאנסון בשלושה קולות של ארקאדלט, Nous" voyons que les hommes". היצירה הייתה פופולרית, והובילה לעיבוד לפסנתר סולו בשם, שאנסון ד'ארקאדלט "אווה מריה"' מאת פרנץ ליסט, שיצא לאור ב-1865, והוא מקור ישיר לנושא הראשי של המאסטוזו בסימפוניה השלישית של קאמי סן-סאנס, "סימפוניית העוגב", שיצאה לאור ב-1886. הנושא הזה הוא מן הקלים ביותר לזיהוי באחת היצירות המוכרות ביותר של סן-סאנס במוזיקה פופולרית. אף על פי כן, סן-סאנס מתח ביקורת על היצירה עצמה, במכתב שהודפס ב"מנצח המקהלה הקתולית". ... הפרוזודיה הפגומה הביאה אותי תמיד לידי ספק באותנטיות של היצירה, משום שיצירות עתיקות כתובות תמיד בשלמות מנקודת ראות של פרוזודיה. משום כך נדהמתי לשמוע מדיטש ... שהוא עצמו היה המלחין של ה"אווה מריה" המהוללת וכי תהילתה נובעת ממעשה רמיה. "ספינת הרפאים" הוקלטה בביצוע "נגני הלובר", גרנובל, בניצוח מארק מינקובסקי. מדיה וקבצים בנושא פייר-לואי דיטש בוויקישיתוף בלייר סנדרסון, אתר אולמיוזיק, ביוגרפיה של פייר לואיז פיליפ דיטש ג'יין ג'ונס, "הסימפוניה לעוגב" של סן-סאנס, יצירה שאין דומה לה
נשמה שלי (שיר של עידן רפאל חביב)

נשמה שלי הוא סינגל של הזמר הישראלי עידן רפאל חביב, שיצא לאור ב-14 בדצמבר 2020. השיר הוא שיר הסולו השני בכל הקריירה של חביב בו לא השתתף בכתיבתו, לאחר הלהיט "שלמים" שזכה בתואר "שיר השנה" במצעד הפזמונים העברי השנתי של גלגלצ ו-ynet, תוך שהוא נכתב על ידי יעקב למאי והצמד דולי ופן, איתם שיתף חביב פעולה בשיר "ואז את תראי", לצד דיקלה. בדומה ל"שלמים", השיר הוא בלדה העוסקת בזוגיות. בתחילה, הגיע השיר לראשונה למקום השמיני במצעד השבועי של מדיה פורסט, וצבר כ-77 השמעות בתחנות הרדיו בישראל באותו השבוע. שבוע לאחר מכן, הגיע השיר למקום הראשון, וצבר כ-127 השמעות באותו השבוע. במצעד הרשמי של גלגלצ, הגיע השיר לראשונה למקום העשירי, ובשיאו הגיע למקום הראשון. בספוטיפיי, השיר צבר בשבוע הראשון לצאתו סך של כ-35,097 השמעות בישראל סך הכל, והגיע למקום ה-101 במצעד הישראלי השבועי. בשיאו, הגיע השיר למקום ה-19 במצעד, וצבר 81,091 השמעות סך הכל. לדף השיר באתר הספרייה הלאומית מערכת mako מוזיקה, ‏עידן רפאל חביב - נשמה שלי, באתר ‏מאקו‏, 14 בדצמבר 2020 דודי פטימר, ‏חם באוזן: האלבום החדש של עדי אולמנסקי מוציא ממנה את המיטב, באתר מעריב אונליין, 19 בדצמבר 2020 המצעד השבועי, שבוע 51, 2020, באתר מדיה פורסט ישראל המצעד השבועי, שבוע 52, 2020, באתר מדיה פורסט ישראל המצעד השבועי 2020. 24.12, באתר גלגלצ המצעד הישראלי השבועי, 18 בדצמבר 2020, באתר ספוטיפיי המצעד הישראלי השבועי, 25 בדצמבר 2020, באתר ספוטיפיי
הדום הקרח גון

הדום הקרח גון (באנגלית: Gawn Ice Piedmont) הוא הדום קרח באזור חוף הילרי של שטח חסות רוס, שבאנטארקטיקה. הדום הקרח שוכן לאורך החוף, שבין קרחון דרווין וקרחון בירד. שמו של הדום הקרח ניתן לו על ידי המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. ההדום נקרא על שמו של ג'יי. אי. גון (J.E. Gawn), שהיה מפעיל רדיו בבסיס סקוט, אשר עבד באופן הדוק עם המשלחת הטראנס-אנטארקטית. הדום הקרח גון באתר הסקר הגאולוגי של ארצות הברית הדום הקרחון גון באתר הגאזט האנטארקטי של ממשלת ניו זילנד הדום הקרח גון באתר הגאזט האנטארקטי של ממשלת אוסטרליה הדום הקרח גון באתר הגאזט האנטארקטי המשווה SCAR של ממשלת אוסטרליה תצלום לוויין של אזור הדום הקרח גון מחשבון מרחקים - המרחק מהדום הקרחון גון לאתרים סמוכים ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי
קרחון אייס ריוור

קרחון אייס ריוור (באנגלית: Ice River Glacier) הוא קרחון ברכס הרי אולימפיק, בשטח הפארק הלאומי אולימפיק, במחוז ג'פרסון במדינת וושינגטון, שבארצות הברית. הקרחון ממוקם 3.9 קילומטרים מצפון-מזרח להר אולימפוס. אורכו של הקרחון 0.56 קילומטרים. מוצאו של הקרחון בגובה 2,000 מטרים מעל פני הים, על המדרון הצפוני של פסגת משנה של הר אולימפוס - המכונה פסגת מרקיורי (Mercury). גובהו של הקרחון 1,750 מטרים מעל פני הים. קרחון אייס ריוור זורם לכיוון צפון-מערב, ויורד לגובה של 1,600 מטרים מעל פני הים. בקצהו של הקרחון מצוי מפל קרח. קרחון אייס ריוור ממוקם בסמוך לקרחון בלו (הגדול ממנו), רכס סלעי צר (גב חדיד) מפריד בין הקרחונים. קרחון איס ריוור באתר הסקר הגאולוגי של ארצות הברית מפת אזור קרחון אייס ריוור מפת אזור הקרחון מסלולי הליכה בסמוך לקרחון אייס ריוור תצלומים משווים - קרחון אייס ריוור בשנת 1924 ובשנת 2005 מזג אוויר נוכחי מעודכן בקרחון אייס ריוור תחזית מזג אוויר עדכנית ארוכת טווח עבור קרחון אייס ריוור נתוני מזג אוויר סטטיסטיים ונתוני מזג אוויר היסטוריים עבור קרחון אייס ריוור גאזט השמות הגאוגרפיים הרשמי של ארצות הברית מידע גאוגרפי מיקום הקרחון
רודולף יורדן

וילהלם רודולף יורדן (בגרמנית: Wilhelm Rudolf Jordan‏; 4 במאי 1810 – 20 במרץ 1887) היה צייר ז'אנר גרמני, מאייר, תחריטאי ומורה לאמנות. יורדן היה בנם של אנדרה צ'ארלס גיום יורדן ( 1778 – 1850), שופט בברלין, ווילהלמין הילקרט. הוא היה צאצא של צ'ארלס אטיין יורדן (1700–1745), יועצו ומקורבו של פרידריך הגדול. בשנת 1838 נישא יורדן לסופי פאולין פון מולמן (1811–1863), שהייתה גם ציירת. אחותה של סופי, אמילי פון מולמן (1805–1884), הייתה נשואה לצייר קרל פרדיננד זון. אשתו השנייה של יורדן הייתה מארי פון הנשטיין (1825–1885). בנישואים הראשונים נולדו לו שלושה ילדים. אחותו של יורדן מארי ( 1816- 1899) הייתה נשואה לחברו, הצייר אדולף הנינג. לאחר שסיים את לימודיו האמנותיים הבסיסיים אצל קרל וילהלם ואך בבית הספר הפרטי שלו בברלין, עבר יורדן לדיסלדורף, שם למד שיעורי אמן אצל וילהלם פרידריך שדו וקרל פרדיננד זון. בשנת 1837 הוא נעשה חבר באקדמיה הפרוסית לאמנויות. הוא סיים את לימודיו באוניברסיטה בשנת 1840, ומ־1848 הפעיל סטודיו משלו בה נתן גם שיעורים. הלנה שטרומאייר הייתה בין התלמידות שלו. הוא התמחה בציור סצינות ז'אנריות ונתן שיעורי ציור. הוא נחשב לאחד ממייסדי הגישה האתנוגרפית לציור הז'אנרי. לאחר 1843, בעקבות הצלחת ציורו "הצעת נישואין בהלגולנד", הוא התמסר בעיקר לתיאור דייגים ומלחים, שכללו מסעות תכופים לבלגיה, הולנד וצרפת. רבות מיצירות אלה הפכו פופולריות והופצו באופן נרחב כליטוגרפיות ותחריטים. בשנת 1848 הוא היה ממייסדי "מלכסטן", אגודה לאמנות מתקדמת בדיסלדורף. באותה שנה, במהלך המהפכה, הוא כיהן כחבר בוועדת אזרחים לסדר ציבורי בפיקוד לורנץ קלסן, שגם הוא היה צייר במקצועו. בשנת 1869 הוענק לו מסדר הנשר האדום. שנה לפני מותו הוענק לו מסדר הכתר. יורדן נקבר בדיסלדורף. הלוח על מצבתו נוצר על ידי הצייר ארנסט בוש. כניסה לנמל משפחות דייגים על החוף מצוקים סופה בחוף הצעת נישואין באוסטריה מדיה וקבצים בנושא רודולף יורדן בוויקישיתוף ordan, Rudolf". In: Hermann Alexander Müller: Biographisches Künstler-Lexikon. Die bekanntesten Zeitgenossen auf dem Gebiet der bildenden Künste aller Länder mit Angabe ihrer Werke. Bibliographisches Institut, Leipzig 1882 Jordan Wilh. Rudolf, Maler, Wehrhahnen 9, digital.ub.uni-duesseldorf.de